ਨਵੀਂ ਦਿੱਲੀ
ਨਵੀਂ ਦਿੱਲੀ (ਹਿੰਦੀ: नई दिल्ली ਉਰਦੂ: نئی دلی), ਭਾਰਤ ਦੀ ਰਾਜਧਾਨੀ ਹੈ। ਕੁਲ 42.7 ਵਰਗ ਕਿ ਮੀ ਖੇਤਰਫਲ ਨਾਲ, ਨਵੀਂ ਦਿੱਲੀ ਦਿੱਲੀ ਮਹਾਂਨਗਰ ਦੇ ਅੰਦਰ ਆਉਂਦਾ ਹੈ ਅਤੇ ਇੱਥੇ ਭਾਰਤ ਸਰਕਾਰ ਅਤੇ ਦਿੱਲੀ ਸਰਕਾਰ ਦੇ ਸਾਰੇ ਪ੍ਰਬੰਧਕੀ ਭਵਨ ਸਥਿਤ ਹਨ। ਇਸ ਦੀ ਰੂਪ ਰੇਖਾ 20ਵੀਂ ਸਦੀ ਦਾ ਇੱਕ ਪ੍ਰਮੁੱਖ ਬ੍ਰਿਟਿਸ਼ ਵਾਸਤੂਸ਼ਿਲਪੀ/ਆਰਕੀਟੈਕਟ ਏਡਵਿਨ ਲੁਟਿਅਨਸ ਦੁਆਰਾ ਤਿਆਰ ਕੀਤੀ ਗਈ ਸੀ। ਨਵੀਂ ਦਿੱਲੀ ਰਸਮੀ ਤੌਰ 'ਤੇ ਬਿ੍ਟਿਸ਼ ਇੰਡੀਆ ਦੀ ਰਾਜਧਾਨੀ ਬਣੀ। ਲਾਰਡ ਇਰਵਿਨ ਨੇ ਇਸ ਦਾ ਰਸਮੀ ਉਦਘਾਟਨ ਕੀਤਾ। ਪਹਿਲਾਂ 12 ਦਸੰਬਰ 1911 ਦੇ ਦਿਨ ਕਲਕੱਤਾ ਦੀ ਥਾਂ 'ਪੁਰਾਣੀ ਦਿੱਲੀ' ਰਾਜਧਾਨੀ ਬਣਾਈ ਗਈ ਸੀ)। ਨਵੀਂ ਦਿੱਲੀ ਦੀ ਨੀਂਹ 15 ਦਸੰਬਰ, 1911 ਦੇ ਦਿਨ ਰਾਇਸੀਨਾ ਪਿੰਡ (ਜਿਸ ਦਾ ਮਾਲਕ ਲੱਖੀ ਰਾਏ ਯਾਦਵ ਵਣਜਾਰਾ ਪ੍ਰਵਾਰ ਸੀ) ਵਿੱਚ ਰੱਖੀ ਗਈ ਸੀ। ਇਸ ਦਾ ਨਾਂ ਨਵੀਂ ਦਿੱਲੀ 1927 ਵਿੱਚ ਰਖਿਆ ਗਿਆ ਸੀ।

ਭਾਰਤ
ਏਸ਼ੀਆ ਦੀਆਂ ਰਾਜਧਾਨੀਆਂ
ਭਾਰਤ ਦੇ ਸ਼ਹਿਰ
ਦਿੱਲੀ